作者：吴文英
词牌/韵律：高阳台

paragraphs: 宫粉雕痕，仙云堕影，无人野水荒湾。
古石埋香，金沙锁骨连环。
南楼不恨吹横笛，恨晓风、千里关山。
半飘零，庭上黄昏，月冷阑干。
寿阳空理愁鸾。
问谁调玉髓，暗补香瘢。
细雨归鸿，孤山无限春寒。
离魂难倩招清些，梦缟衣、解佩溪边。
最愁人，啼鸟晴明，叶底青圆。

标签：宋词三百首